Na osnovu čl. 478.-482. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019 i 109/2021), Odbor direktora je na sednci održanoj dana 10.05.2023. godine, u postupku pripreme akata i dokumenata u vezi sa promenom pravne forme Društva, iz akcionarskog društva u društvo sa ograničenom odgovornošću, pripremio sledeći predlog:

OSNIVAČKOG AKTA JEDNODOMNOG DRUŠTVA S OGRANIČENOM ODGOVORNOŠĆU

Na osnovu čl.11. Zakona o privrednim društvima ("Sl. glasnik RS", br. 36/2011, 99/2011, 83/2014 - dr. zakon, 5/2015, 44/2018, 95/2018, 91/2019 i 109/2021- dalje: Zakon), PRIVREDNO DRUŠTVO ZA TURIZAM PROIZVODNJU I TRGOVINU AMASIS DOO BEOGRAD (ČUKARICA) sa sedištem u ul. Požeška br.65b, Beograd, MB 17243047, PIB 101018106, kao jedini osnivač i član donosi,

ODLUKU O OSNIVANJU JEDNODOMNOG DRUŠTVA S OGRANIČENOM ODGOVORNOŠĆU

Osnovni podaci

**Član 1**

Poslovno ime društva je DRUŠTVO SA OGRANIČENOM ODGOVORNOŠĆU METALNA INDUSTRIJA ALFA-PLAM VRANJE (dalje: Društvo).

**Član 2**

Skraćeno poslovno ime Društva je: ALFA-PLAM DOO VRANJE

**Član 3**

Sedište Društva je u Vranju, ul. Radnička br. 1.

**Član 4**

Društvo ima i sledeću adresu za prijem elektronske pošte: office@alfaplam.rs.

Direktor odlučuje o promeni adrese za prijem elektronske pošte.

**Član 5**

O promeni poslovnog imena i sedišta Društva odlučuje Skupština društva.

**Član 6**

 Poslovna akta i drugi dokumenti koji se upućuju trećim licima, sadrže podatke određene Zakonom, o čemu se staraju izvršni direktori.

**Član 7**

Društvo ima svoj pečat, štambilj i zaštitni znak.

 Sadržinu pečata okruglog oblika određuje Skupština društva.

 Sadržinu štambilja pravougaonog oblika određuje Skupština društva.

 Zaštitni znak je:

 Memorandum i druga poslovna akta Društva (faktura, narudžbenica, prijemnica, dostavnica, otpremnica, zaključnica i sl) su štampani obrasci koji sadrže:

 -poslovno ime i pravnu formu Društva;

 -sedište;

 -registar u koji je registrovano i broj registracije društva;

 -broj tekućeg računa;

 -PIB

 -osnovni kapital

**Član 8**

Društvo stiče svojstvo pravnog lica registracijom u skladu sa zakonom kojim se uređuje registracija privrednih subjekata.

**Član 9**

Društvo je osnovano na neodređeno vreme.

Društvo je osnovano u pravnoj formi društva sa ograničenom odgovornošću.

**Član 10**

PRIVREDNO DRUŠTVO ZA TURIZAM PROIZVODNJU I TRGOVINU AMASIS DOO BEOGRAD (ČUKARICA), ul. Požeška br.65b, Beograd, MB 17243047, PIB 101018106, je vlasnik 100% udela u osnovnom kapitalu Društva.

Delatnosti Društva

**Član 11**

Pretežna delatnost društva u skladu sa Uredbom o klasifikaciji delatnosti je:

27.52-proizvodnja neelektričnih aparata za domaćinstvo.

Osim pretežne delatnosti, Društvo će obavljati i sledeće delatnosti:

25.11 Proizvodnja metalnih konstrukcija i delova konstrukcija

25.12 Proizvodnja metalnih vrata i prozora

25.21 Proizvodnja kotlova i radijatora za centralno grejanje

25.29 Proizvodnja ostalih metalnih cisterni, rezervoara i kontejnera

25.50 Kovanje, presovanje, štancovanje i valjanje metala; metalurgija praha

25.61 Obrada i prevlačenje metala

25.62 Mašinska obrada metala

27.20 Proizvodnja baterija i akumulatora

27.50 Proizvodnja aparata za domaćinstvo

27.51 Proizvodnja električnih aparata za domaćinstvo

28.21 Proizvodnja industrijskih peći i gorionika

33.11 Popravka metalnih proizvoda

41.20 Izgradnja stambenih i nestambenih zgrada

55.10 Hoteli i sličan smeštaj

55.20 Odmarališta i slični objekti za kraći boravak

68.10 Kupovina i prodaja vlastitih nekretnina

68.20 Iznajmljivanje vlastitih ili iznajmljenih nekretnina i upravljanje njima,

kao i sve ostale delatnosti u skladu sa zakonom.

Društvo je registrovano za spoljnotrgovinski promet i za usluge u spoljnotrgovinskom prometu.

**Član 12**

Na osnovu čl. 62. i 64. Zakona o odbrani ("Sl. glasnik RS", br. 116/2007, 88/2009, 88/2009 - dr. zakon, 104/2009 - dr. zakon, 10/2015 i 36/2018), Društvo se nalazi na Spisku privrednih društava i drugih pravnih lica koja proizvode predmete i vrše usluge od značaja za odbranu Republike Srbije, kao subjekat od posebnog značaja za odbranu Republike Srbije.

**Član 13**

Odluku o promeni pretežne delatnosti, ostalih delatnosti i uvođenju novih delatnosti donosi Skupština društva.

Iznos osnovnog kapitala

**Član 14**

Osnovni kapital Društva iznosi 954.401.600,00 RSD dinara, sastoji se od novčanih uloga koji su u potpunosti uplaćeni pre registracije Društva, dana 21.12.2021. godine.

Član Društva PRIVREDNO DRUŠTVO ZA TURIZAM PROIZVODNJU I TRGOVINU AMASIS DOO BEOGRAD (ČUKARICA), ul. Požeška br.65b, Beograd, MB 17243047, PIB 101018106, vlasnik je 100% udela u osnovnom kapitalu Društva, uplaćen dana 10.02.2023. godine.

Imovina i dodatni ulozi

**Član 15**

Imovinu Društva čine stvari i prava u vlasništvu Društva kao i druga prava Društva.

**Član 16**

Član Društva može doneti odluku o vršenju dodatnih uplata u Društvo.

Dodatnim uplatama se ne povećava osnovni kapital Društva.

Povećanje i smanjenje osnovnog kapitala Društva

**Član 17**

Osnovni kapital povećava se:

1) novim ulozima postojećeg člana ili člana koji pristupa Društvu;

2) pretvaranjem rezervi ili dobiti Društva u osnovni kapital;

3) pretvaranjem (konverzijom) potraživanja prema Društvu u osnovni kapital;

4) statusnim promenama koje imaju za posledicu povećanje osnovnog kapitala;

5) pretvaranjem (konverzijom) dodatnih uplata u osnovni kapital.

**Član 18**

Osnovni kapital povećava se na osnovu odluke skupštine Društva.

**Član 19**

Osnovni kapital Društva može se smanjiti odlukom skupštine Društva, ali ne ispod zakonom propisanog minimalnog osnovnog kapitala.

Sticanje svojstva člana i evidencija o adresama članova

**Član 20**

Svojstvo člana Društva stiče se danom registracije vlasništva nad udelom u skladu sa zakonom o registraciji.

**Član 21**

Društvo je dužno da vodi evidenciju o adresi koju svaki od članova, svaki od suvlasnika udela i zajednički punomoćnik suvlasnika udela odredi kao svoju adresu za prijem pošte od Društva i o kojoj obavesti Društvo, s tim da ta lica mogu kao svoju adresu za prijem pošte označiti adresu za prijem elektronske pošte (evidencija podataka o članovima društva).

Lica iz stava 1. dužna su da o svojoj adresi za prijem pošte, kao i o svakoj promeni te adrese, obaveste Društvo bez odlaganja, a najkasnije u roku od osam dana od dana nastupanja promene.

Prenos udela

**Član 22**

Prenos udela je slobodan.

Prilikom prenosa udela ne postoji pravo preče kupovine bilo kog lica niti neka druga ograničenja (*osnivačkim aktom može se postupak u vezi sa pravom preče kupovine urediti i na drugačiji način*).

Isplate članu

**Član 23**

Društvo može vršiti isplate svom članu u bilo koje vreme ako to plaćanje nije suprotno odredbama Zakona o ograničenjima plaćanja.

Upravljanje Društvom

**Član 24**

Upravljanje Društvom je organizovano kao jednodomno.

**Član 25**

Organi Društva su skupština i više direktora.

**Delokrug skupštine**

**Član 26**

Jedini član Društva vrši u Društvu ovlašćenja Skupštine, u skladu sa Zakonom i ovim osnivačkim aktom.

**Član 27**

Skupština Društva odlučuje o sledećem:

1) donosi izmene osnivačkog akta;

2) usvaja finansijske izveštaje, kao i izveštaje revizora ako su finansijski izveštaji bili predmet revizije;

3) nadzire rad direktora i usvaja izveštaje direktora, ako je upravljanje društvom jednodomno;

4) usvaja izveštaje nadzornog odbora, ako je upravljanje društvom dvodomno;

5) odlučuje o povećanju i smanjenju osnovnog kapitala društva, kao i o svakoj emisiji hartija od vrednosti;

6) odlučuje o raspodeli dobiti i načinu pokrića gubitaka, uključujući i određivanje dana sticanja prava na učešće u dobiti i dana isplate učešća u dobiti članovima društva;

7) imenuje i razrešava direktora i utvrđuje naknadu za njegov rad odnosno načela za utvrđivanje te naknade, ako je upravljanje društvom jednodomno;

8) bira i razrešava članove nadzornog odbora i utvrđuje naknadu za njihov rad, ako je upravljanje društvom dvodomno;

9) imenuje revizora i utvrđuje naknadu za njegov rad;

10) odlučuje o pokretanju postupka likvidacije, kao i o podnošenju predloga za pokretanje stečajnog postupka od strane društva;

11) imenuje likvidacionog upravnika i usvaja likvidacione bilanse i izveštaje likvidacionog upravnika;

12) odlučuje o sticanju, poništenju i raspodeli sopstvenih udela i sticanju, podeli i poništenju rezervisanih sopstvenih udela;

13) odlučuje o obavezama članova društva na dodatne uplate i o vraćanju tih uplata;

14) odlučuje o zahtevu za istupanje člana društva;

15) odlučuje o isključenju člana društva iz razloga neplaćanja, odnosno neunošenja upisanog uloga;

16) odlučuje o pokretanju spora za isključenje člana društva;

17) odlučuje o povlačenju i poništenju udela;

18) imenuje i razrešava ostale zastupnike društva, ako je upravljanje društvom jednodomno;

19) odlučuje o pokretanju postupka i davanju punomoćja za zastupanje društva u sporu sa prokuristom, kao i u sporu sa direktorom, ako je upravljanje društvom jednodomno, odnosno sa članom nadžornog odbora, ako je upravljanje društvom dvodomno;

20) odlučuje o pokretanju postupka i davanju punomoćja za zastupanje društva u sporu protiv člana društva;

21) odobrava pristupanje novog člana i daje saglasnost na prenos udela trećem licu u slučaju iz člana 167. ovog zakona;

22) odlučuje o statusnim promenama i promenama pravne forme;

23) daje odobrenje na pravne poslove u kojima postoji lični interes, u skladu sa članom 66. ovog zakona;

24) daje saglasnost na sticanje, prodaju, davanje u zakup, zalaganje ili drugo raspolaganje imovinom velike vrednosti u smislu člana 470. ovog zakona;

25) vrši druge poslove i odlučuje o drugim pitanjima, u skladu sa ovim zakonom i osnivačkim aktom.

**Član 28**

Sednice skupštine mogu biti redovne i vanredne.

U pogledu sazivanja i posledica neodržavanja sednice skupštine nastupaju posledice predviđene Zakonom.

**Član 29**

Redovna sednica skupštine održava se jednom godišnje, najkasnije u roku od šest meseci od završetka poslovne godine.

**Član 30**

Vanredna sednica skupštine održava se po potrebi, kao i kada je to određeno Zakonom.

**Član 31**

Sednicu skupštine saziva direktor ili član Društva, s tim da se sednica skupštine može održati i bez sazivanja ukoliko joj prisustvuju svi članovi Društvai saglasni su da se sednica održi.

**Član 32**

Mesto održavanja sednice skupštine je sedište Društva ili drugo mesto koje odredi član društva.

**Član 33**

Sednica skupštine saziva se pisanim pozivom upućenim članu Društva na adresu člana društva iz evidencije podataka o članovima Društva, a poziv se smatra dostavljenim danom slanja preporučene pošiljke poštom.

Poziv za sednicu dostavlja se članu Društva najkasnije osam dana pre dana održavanja sednice skupštine.

Sadržina poziva za sednicu kao i pravo na stavljanje dodatnih tačaka na dnevni red određeni su Zakonom.

**Član 34**

Član Društva može putem pisanog punomoćja ovlastiti određeno lice da u njegovo ime učestvuje u radu skupštine Društva, uključujući i pravo da u njegovo ime glasa (punomoćje za glasanje).

**Član 35**

Punomoćje za glasanje ne mora biti overeno u skladu sa zakonom kojim se uređuje overe potpisa.

**Član 36**

Kvorum za sednicu skupštine čini obična većina od ukupnog broja glasova u skupštini Društva.

Ukoliko sednica nije mogla da se održi zbog nedostatka kvoruma, ponovo se saziva sa istim predloženim dnevnim redom najranije 10 dana a najkasnije 30 dana od dana kada je sednica trebalo da bude održana (ponovljena sednica).

Kvorum za održavanje ponovljene sednice čini 1/3 od ukupnog broja glasova na skupštini Društva, ako osnivačkim aktom nije određen veći broj glasova.

**Član 37**

Skupština donosi odluke običnom većinom ukupnog broja glasova.

**Član 38**

Skupština odlučuje većinom od dve trećine od ukupnog broja glasova o sledećim pitanjima:

1) povećanju ili smanjenju osnovnog kapitala;

2) statusnim promenama i promenama pravne forme;

3) donošenju odluke o likvidaciji društva ili podnošenju predloga za pokretanje stečaja;

4) raspodeli dobiti i načinu pokrića gubitka;

5) sticanju sopstvenih udela društva.

**Član 39**

Skupština može doneti odluku o obavezi unošenja dodatnih uplata.

**Član 40**

Skupština odlučuje jednoglasno o obavezi članova Društva na dodatne uplate i o vraćanju istih.

**Član 41**

Sednice skupštine mogu se održavati korišćenjem konferencijske veze ili druge audio i vizuelne komunikacijske opreme, tako da sva lica koja učestvuju u radu sednice mogu da međusobno istovremeno komuniciraju.

**Član 42**

Član Društva može glasati i pisanim putem i u tom slučaju, za potrebe izračunavanja kvoruma, smatra se da taj član Društva prisustvuje sednici.

**Član 43**

Svaka odluka može se doneti i van sednice, ako je potpiše član Društva sa pravom glasa po tom pitanju**.**

**Član 44**

Glasanje na sednici Skupštine Društva je javno.

**Član 45**

Član Društva ne može glasati u skupštini kad se donosi odluka o:

1) njegovom oslobađanju od obaveza prema Društvu, ili o smanjenju tih obaveza;

2) njegovom istupanju ili isključenju iz Društva;

3) pokretanju ili odustajanju od spora protiv njega i angažovanju punomoćnika društva za zastupanje u tim slučajevima;

4) odobravanju poslova između njega i društva u skladu sa Zakonom.

**Član 46**

Direktor Društva dužan je da prisustvuje sednicama skupštine Društva ako ga blagovremeno pozove član Društva.

**Direktor Društva**

**Član 47**

Društvo ima više izvršnih Direktora, od kojih je jedan generalni direktor.

Direktora imenuje skupština Društva.

Mandat direktora nije vremenski ograničen.

**Član 48**

Skupština Društva može razrešiti Direktora, sa ili bez navođenja razloga za razrešenje.

**Član 49**

Direktor je nadležan za sledeće:

1. zastupa Društvo prema trećim licima u skladu sa osnivačkim aktom i odlukama skupštine Društva;

2. vodi poslove Društva u skladu sa osnivačkim aktom i odlukama skupštine Društva;

3. utvrđivanje predloga poslovnog plana;

4. davanje predloga za donošenje odluka od strane skupštine Društva;

5. sprovođenje odluka skupštine Društva;

6. zaključenje ugovora o kreditu i svih ostalih ugovora i pravnih poslova;

7. davanje i opozivanje prokure za Društvo i ogranke Društva;

8. donošenje svih opštih akata Društva čije donošenje nije u nadležnosti skupštine Društva;

9. odlučivanje o svim aspektima radno-pravnih odnosa u Društvu; i

10. obavlja sve poslove i donosi odluke o svim pitanjima koje nisu u nadležnosti skupštine Društva.

Direktor ne može vršenje gore navedenih poslova preneti na druga lica, osim kada je to izričito predviđeno zakonom.

**Član 50**

Direktor Društva odgovoran je za uredno vođenje poslovnih knjiga Društva.

Direktor odgovara za tačnost finansijskih izveštaja Društva.

**Član 51**

Direktor je u obavezi da vodi evidenciju o svim donetim odlukama skupštine, u koju član Društva može izvršiti uvid tokom radnog vremena Društva.

**Član 52**

Skupština Društva za generalnog direktora Društva bira sledeće lice: Goran Kostić, sa prebivalištem/sedištem u Vranju, ul. Proleterskih brigada br. 86, JMBG 1405971742511;

Skupština Društva za izvršnog direktora Društva bira sledeće lice: Miroljub Aleksić, sa prebivalištem/sedištem u Beogradu, ul. Mile Jevtović br. 26, JMBG 2603957710410;

Zastupanje Društva

**Član 53**

Izvršni direktori zastupaju Društvo, interno i prema trećim licima, bez ograničenja.

Poslovna tajna

**Član 54**

Poslovna tajna je podatak čije bi saopštavanje trećem licu moglo naneti štetu Društvu, kao i podatak koji ima ili može imati ekonomsku vrednost zato što nije opšte poznat, niti je lako dostupan trećim licima koja bi njegovim korišćenjem ili saopštavanjem mogla ostvariti ekonomsku korist i koji je od strane Društva zaštićen odgovarajućim merama u cilju čuvanja njegove tajnosti.

**Član 55**

Poslovna tajna je i podatak koji je zakonom, drugim propisom ili odlukom Direktora Društva određen kao poslovna tajna.

**Član 56**

Član koji poseduje značajno učešće u osnovnom kapitalu Društva, kontrolni član, kao i direktori, zastupnici i prokuristi i likvidacioni upravnik, su dužni da poslovnu tajnu čuvaju i nakon prestanka tog svojstva u periodu od 2 (dve) godine od prestanka tog svojstva.

Izmene osnivačkog akta

**Član 57**

Izmene osnivačkog akta donosi skupština, odlukom koja se donosi u pisanoj formi.

Odluku o izmeni osnivačkog akta potpisuju članovi društva koji su glasali za nju.

Potpis na izmenama osnivačkog akta overiće se pred nadležnim organom.

Završne odredbe

**Član 58**

Ovaj osnivački akt stupa na snagu nakon što bude potpisan od strane ovlašćenih predstavnika Članova i overen pred nadležnim organom.

Danom objavljivanja ovog osnivačkog akta u Agenciji za privredne registre, prestaje da važi Osnivački akt br.2472 od 05.04.2012. godine i Statut GD/2022-368 od 30.11.2022. godine, AKCIONARSKOG DRUŠTVA METALNA INDUSTRIJA ALFA-PLAM AD VRANJE.

  Za člana

PRIVREDNO DRUŠTVO ZA TURIZAM PROIZVODNJU I TRGOVINU AMASIS DOO BEOGRAD (ČUKARICA)

\_\_\_\_\_\_\_\_\_\_\_\_\_\_\_\_\_\_\_

Miroljub Aleksić, direktor

Nacrt sačinio

\_\_\_\_\_\_\_\_\_\_\_\_\_\_\_\_

Avram Milenković

Predsednik Odbora direktora